《送天台杨仲儒秀才如此》
元代·方回

送君诗者悉豪雄，男子身穷道不穷。
为问何凭游海内，唯应所恃在胸中。
渡过淮水即河水，路背南风多北风。
谁料褐衣抱珠璧，九霄夜月贯长虹。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。